SKRIFTLIG FORESPOERGSEL P-3462/96 af Georg Jarzembowski (PPE) til Kommissionen (29. november 1996)

Om: Forskellig haandhaevelse af indfoerselsbestemmelser til skade for EU-borgerne

I september 1996 indrejste en tysk EU-borger i Den Europaeiske Union med fly fra Bangkok til Amsterdams lufthavn, hvorfra han skulle videre til Hamburg, og han medbragte ved den lejlighed et antal planter til sin videnskabelige samling. Ved deklareringen i en tysk lufthavn ville de tyske toldmyndigheder have kontrolleret, om planterne kunne indfoeres i henhold til Washington-konventionen om international handel med udryddelsestruede vilde dyr og planter, og de ville i dette tilfaelde vaere blevet frigivet. I Amsterdams lufthavn fik han imidlertid at vide, at enhver indfoersel af orkideer til Nederlandene var forbudt, orkideerne blev beslaglagt, og der blev lagt sag an mod ham (se beslaglaeggelsesbekraeftelse nr. 01915 fra toldkontoret i Schiphol lufthavn af 22.9.1996 og skrivelse af 10.10.1996, journal nr. 1.5.1.2.96.30.5380). Der kunne ogsaa fortaelles et og andet om den behandling, de paagaeldende toldembedsmaend udsatte denne EU-borger for, som ikke havde noget kendskab til den nederlandske haandhaevelse af indfoerselsbestemmelserne.

1. Anser Kommissionen det ikke ogsaa for paakraevet, at der efter gennemfoerelsen af det indre marked nu endelig ogsaa sker en harmonisering af de endnu eksisterende forskellige nationale indfoerselsbestemmelser og haandhaevelsen heraf, og hvornaar og paa hvilken maade kan man i bekraeftende fald regne med, at dette sker?

2. Anser Kommissionen det ikke ogsaa for paakraevet, at EU-borgerne indtil da orienteres om endnu eksisterende forskelle?

3. Hvilke skridt vil Kommissionen tage for at sikre, at den paagaeldende EU-borger, prof. dr. H.-H. E., faar de af de nederlandske myndigheder beslaglagte orkideer tilbage, og at han aldeles ikke retsforfoelges yderligere af toldmyndighederne, men i stedet modtager en undskyldning?

Svar afgivet paa Kommissionens vegne af Ritt Bjerregaard (16. december 1996)

I medfoer af Raadets forordning (EOEF) nr. 3626/82 ((EFT L 384 af 31.12.1982, s. 7. )) kraeves der ved al import af orkideer enten en importtilladelse eller - hvor der er tale om arter, som er opfoert paa liste II til konventionen om international handel med udryddelsestruede vilde dyr og planter (CITES) - et importcertifikat. Denne sidstnaevnte ordning praktiseres saerlig af Tyskland.

1. Raadet vedtog den 9. december 1996 en omfattende ny forordning, hvorefter der ikke er frit valg mellem de to ovennaevnte optioner, men hvor al import af de paagaeldende arter goeres betinget af en importtilladelse; disse bestemmelser faar virkning fra og med den 1. juni 1997.

2. Jo; Kommissionen vil i samarbejde med Verdensnaturfonden (WWF) og Traffic Europe ivaerksaette en omfattende oplysningskampagne i forbindelse med den nye forordnings vedtagelse. Den nugaeldende forordning har vaeret i kraft siden den 1. januar 1984, og bestemmelserne heri er velkendte for alle dem, der er fagligt involveret i import og eksport af vilde dyre- og plantearter.

3. Kommissionen kan ikke tage de skridt, det aerede medlem foreslaar, i betragtning af at de nederlandske myndigheder har behandlet denne importsag i overensstemmelse med faellesskabsretten.